כל אחד מאיתנו זקוק לחדר שינה שיעטוף אותו ברכות, שיהיה נעים שלהות בו, והכי חשוב לישון בו. חדר שינה מהווה מקום להתאושש בו מתלאות היום, לצבור שעות שינה טובות באין מפריע. מקום לחשוב בו על מה שהיה ומה שיהיה.
זוג הורים המעצב את חדר השינה שלהם לרוב ירכב אותו בצורה סטנדרטית – מיטה זוגית, זוג שידות, ארון בגדים, שידת מגירות גדולה המשמשת גם להנחת מוצרי טיפוח ומראה.
העיצוב הסטנדרטי מוכר ומופיע בכל החנויות לממכר חדרי שינה, וניתן להשיג עסקה משתלמת ביותר בקניית חדר שינה בהרכב מלא, מאשר קניית חלקים בנפרד.
בנוסף אם כבר מוצאים חדר שינה – אז אנו חוסכים לנו זמן מיותר בחיפושים אחר חלקים אחרים, וחוסכים כסף על משלוחים לכל חלק בנפרד.
חדרי שינה רבים בתקופה האחרונה עוברים מתיחת פנים די רצינית. הקו האחיד מבחינת חומר, צבע, דוגמה ובד הולך ונעלם מנוף עיצוב הבית בכלל וחדרי שינה בפרט.
הגישה הצבעונית, או ערבוב חומרים תופסת תאוצה, ומאפשרת הכנסת צבעים שונים, דוגמאות שונות, קו לא אחיד בין רהיטי חדר השינה ועוד.
חדרי שינה להורים הם מקום מושלם לחולל שינוי מבחינת עיצוב. ניתן למצוא מיטה זוגית ולהתאים לה זוג שידות לא מאותו חומר גלם, וצבע שונה. ובכך ליצור זריקות צבע מרעננות. צביעת קירות חדר השינה בשונה מריהוט חדר השינה, על מנת להבליטו או ליצור נקודת מבט אחרת ומרעננת יותר.
עולם עיצוב חדרי השינה מאפשר כמעט לכל אחד לעמוד בתקציב שהגדיר לעצמו. ניתן בקלות למצוא רעיונות מקסימים באתרי אינטרנט שונים, מגזינים המוקדשים במלואם לעיצוב חדרי הבית השונים, תכניות עיצוב בטלוויזיה העושות שימוש במעצבים המלמדים כיצד ניתן ורצוי לעצב בעצמנו את חדר השינה שלנו ושל ילדינו.
עיצוב חדרי שינה הינו תחום אהוב ושכיח מאוד בתכניות עיצוב ואתרי אינטרנט רבים. הדבר נובע מכך שכולם רוצים ליצור לעצמם חדר שינה בו ירגישו הכי נוח ושלווים. כמובן שלא כל הזמן חדר השינה של ההורים צריך להיות שקט ושליו, לעיתים יש צורך ביצירת אווירה נכונה בעזרת שילוב של תאורה, מוזיקה, והמון אהבה.